Sandomiro konfederacija

Sandomiro konfederacija – Abiejų Tautų Respublikos karalių Augustą II Stiprųjį remianti, prieš Švediją nukreipta Abiejų Tautų Respublikos didikų konfederacija. Konfederacija buvo įkurta Sandomiro mieste (Lenkija) 1704 m. gegužės 20 d. įvykusiame bajorų susirinkime. Konfederacija buvo reakcija į Rusijos remiamą Varšuvos konfederaciją. Sandomiro konfederacijos vadovu (maršalka) buvo išrinktas vienas jos pradininkų vokiečių kilmės LDK karinis ir politinis veikėjas, ištikimas Augusto II šalininkas Stanislovas Ernestas Denhofas.

Sandomiro konfederacijos nariai karu su Augustu II, remdamiesi ATR ir Rusijos Narvos sutartimi faktiškai delegavo Rusijai dalį ATR suverenių funkcijų.История СССР с древнейших времен до наших дней: в двух сериях : 12-ти т. / т.3 p 310–312

Konfederacija egzistavo iki 1717 m.; buvo išformuota Nebyliojo Seimo nutarimu.Historia Polski. Kalendarium dziejów: 1655–1887, t. 2, red. A. Nowak, Kraków 2010, p. 89Konopczyński, W., Dzieje Polski nowożytnej, wyd. 4 krajowe, Warszawa 1999, p. 515 Rostworowski, E., Historia powszechna. Wiek XVIII, wyd. 6, Warszawa 1998, s. 239.

Konfederacijos nariai daugiausia buvo Mažosios Lenkijos bajorai,Wojciech Kriegseisen, Samorząd szlachecki w Małopolsce w latach 1669–1717, Warszawa 1989, p. 132. rėmę Saksonijos kurfiurstatą, kurio valdovas Augustas II taip pat buvo išrinktas Abiejų Tautų Respublikos karaliumi. Konfederacijos suformavimas sukėlė trejus metus trukusį pilietinį karą tarp Rusijos ir Švedijos remiamų ATR didikų stovyklų – Sandomiro ir Varšuvos konfederacijų. Pradžioje Švedijos remiama pusė turėjo pranašumą, Varšuvos konfederacija laimėjo ATR pilietinį karą (1704–1706 m.), kuris baigėsi Altransštato sutartimi (1706 m. spalio 13 d.). Tačiau po Švedijos pralaimėjimo Didžiajame Šiaurės kare Rusijos remiama pusė atsigavo, nugalėjo ir Augustas II 1709 m. sugrįžo į ATR sostą.Gotthold Rhode. Geschichte Polens. Ein Überblick. 3.. Verbesserte Auflage. Wissenschaftliche Buchgesellschaft, p. 295–296.

 Literatūra 

 (LA) Actum in Castro Sandomiriensi Sabbatho ante festvm sanctorvm Viti & Modesti martyrvm proximo, anno Domini millesimo septingentesimo quarto. s. n., s. l. n. a.
 (PL) Historia Polski. Kalendarium dziejów: 1655–1887, t. 2, red. A. Nowak, Kraków 2010.
 (RU) История СССР с древнейших времен до наших дней: в двух сериях : 12-ти т. / АН СССР, Ин-т истории; гл. ред. совет: Б. Н. Пономарев (пред.), В. М. Хвостов (зам.пред.) [и др.]. – М. : Наука, 1966–1980. т.3.
 (PL) Konfederacya Generalna Stanów Koronnych y W. X. Litt: na Ziezdzie Walnym, pod Sandomirzem postanowiona. wbc.poznan.pl.
 (PL) Konopczyński, W., Dzieje Polski nowożytnej, wyd. 4 krajowe, Warszawa 1999.
 (DE) Gotthold Rhode. Geschichte Polens. Ein Überblick. 3.. Verbesserte Auflage. Wissenschaftliche Buchgesellschaft, Darmstadt 1980, ISBN 3-534-00763-8.
 (PL) Rostworowski, E., Historia powszechna. Wiek XVIII, wyd. 6, Warszawa 1998.
 (EN) Stone, Daniel, The Polish-Lithuanian State, 1386–1795. „4“. University of Washington Press. p. 252.
 (PL) Wojciech Kriegseisen, Samorząd szlachecki w Małopolsce w latach 1669–1717, Warszawa 1989.

 Išnašos 

Kategorija:Mažosios Lenkijos istorija
Kategorija:ATR konfederacijos
Kategorija:Karinės sąjungos
Kategorija:Šiaurės karas
Kategorija:1704 metai